
З А П И С Н И К

сачињен на 15.  седници Општинске изборне комисије општине Кањижа  одржане дана 26. октобра 2026. године у Малој сали зграде Општинске управе општине Кањижа са почетком у 11.00 часова
            Присутни су: Атила Каса, председник, Даниел Нађ Немеди, заменик председника ОИК, чланови сталног састава ОИК, Загорка Адамовић, Хилда Хајдер, Мариа Ковач, Корнелија Вилмањи, заменици чланова ОИК Стефан Кравић, Ивет Боднар, чланови ОИК у проширеном саставу Золтан Давид, Едит Карољ, Даниел Поша, Диана Мајор, секретар ОИК и Марија Миловановић, заменик секретара ОИК, као и председник и члан бирачког одбора на бирачком месту бр. 4 Борис Бајић и Хајналка Ковач Шаркањ.
	Седници су присуствовали и акредитовани страни посматрачи.

Председник предлаже следећи: 


Д Н Е В Н И   Р Е Д

1. [bookmark: _Hlk150938063]Предлог Решења о поништењу гласања на бирачком месту бр. 4 ОШ „КАРАС КАРОЛИНА”, ХОРГОШ, КАРАСОВА БР. 14 у општини Кањижа

Присутни су једногласно усвојили предложени дневни ред.


АД/1 Предлог Решења о поништењу гласања на бирачком месту бр. 4 ОШ „КАРАС КАРОЛИНА”, ХОРГОШ, КАРАСОВА БР. 14 у општини Кањижа
Председник ОИК Кањижа констатује да Извештајем о извршеној контроли Записника о раду бирачког одбора на бирачком месту бр. 4 ОШ „КАРАС КАРОЛИНА“ ХОРГОШ, КАРАСОВА БР. 14 коју су сачинили представници Републичког завода за статистику утврђено је  да постоји грешка у попуњавању записника односно да резултати гласања логичко-рачунски нису исправни и да се уочена грешка односно недостатак не може исправити тако да Изборна комисија треба да донесе решење којим се констатује да се на одређеном бирачком месту не могу утврдити резултати гласања, односно решење којим се поништава гласање на бирачком месту. Предлаже члановима бирачког одбора да у складу са одредбама члана 110. став 1. Закона о избору народних посланика заједно са представницима бирачког одбора изврше увид у изборни материјал. Отвара се џак са изборним материјалом који је затворен белом сигурносном затворницом и пребројавају се важећи, неважећи и неупотребљени гласачки листићи, као и потписи у Изводу из бирачког списка. Констатује се да је Извод из бирачког списка потписало 299 гласача и да укупан број важећих и неважећих гласачких листића који су били у гласачкој кутији је 301 и ови бројеви су евидентирани и у Записнику о раду бирачког одбора. На основу тога може се утврдити да није дошло до грешке приликом уписа бројева у записник о раду бирачког одбора, него да је број гласачких листића у гласачкој кутији већи од броја бирача који су изашли на изборе, што представља тешку грешку. Одредбама члана 116. став 1. тачка 1) Закона о избору народних посланика („Службени гласник РС”, бр. 14/2022 и 47/2026) прописано је да локална изборна комисија по службеној дужности доноси решење којим поништава гласање на бирачком месту ако утврди да је број гласачких листића у гласачкој кутији већи од броја бирача који су изашли на изборе. На основу наведеног, Општинска изборна комисија општине Кањижа је једногласно донела


Решење о поништењу гласања на бирачком месту бр. 4 ОШ „КАРАС КАРОЛИНА”, ХОРГОШ, КАРАСОВА БР. 14 у општини Кањижа


Након извршене провере, џак са изборним материјалом је затворен сигорносном затворницом црвене боје.


Седница је завршена у 12.00 часова


ОПШТИНСКА ИЗБОРНА КОМИСИЈА ОПШТИНЕ КАЊИЖА
ПРЕДСЕДНИК КОМИСИЈЕ

_____АТИЛА КАСА_____
(име и презиме)

________________________
